CELEX: 62013CN0100
Language: bg
Date: 2013-02-27 00:00:00
Title: Дело C-100/13: Иск, предявен на 27 февруари 2013 г. — Европейска комисия/Федерална република Германия

20.4.2013   
            
            
               BG
            
            
               Официален вестник на Европейския съюз
            
            
               C 114/29
            
         Иск, предявен на 27 февруари 2013 г. — Европейска комисия/Федерална република Германия
   (Дело C-100/13)
   2013/C 114/45
   Език на производството: немски
   
      Страни
   
   
      Ищец: Европейска комисия (представители: G. Wilms и G. Zavvos)
   
      Ответник: Федерална република Германия
   
      Искания на ищеца
   
   Европейската комисия иска от Съда:
   
               —
            
            
               да установи, че тъй като германските органи използват списъците с нормативите за строителните продукти („Bauregellisten“), за да изискват допълнителни разрешения за предоставянето на действителен достъп до пазара и за използването на определени строителни продукти, вместо да възприемат необходимите методи и критерии за оценяване в съответствие с хармонизираните норми от правото на Европейския съюз, ответникът нарушава задълженията си по Директива 89/106/ЕИО на Съвета от 21 декември 1988 година относно сближаването на законовите, подзаконови и административни разпоредби на държавите членки по отношение на строителните продукти (1), и по-специално член 4, параграф 2 и член 6, параграф 1 от тази директива.
            
         
               —
            
            
               да осъди ответника да заплати съдебните разноски.
            
         
      Основания и основни доводи
   
   Ответникът е нарушил членове 4 и 6 от Директива 89/106/ЕИО. В резултат на използването на списъците с нормативите за строителните продукти ответникът изисквал допълнителни предварителни разрешения, за да може да получи действителен достъп до пазара и да използва тези продукти. В много случаи тези мерки не засягали евентуални предписания относно нови характеристики на продуктите. Напротив съответните органи се придържали към установените още преди хармонизацията предписания, които е можело и е трябвало да бъдат покрити след възприемане на необходимите методи и критерии за оценка в хармонизираната област.
   
      (1)  ОВ L 40, стр. 12; Специално издание на български език, 2007 г., глава 13, том 9, стр. 3.